b'\n_START_ARTICLE_\nVartio Reinill\xc3\xa4\n_START_SECTION_\nJuoni\n_START_PARAGRAPH_\nSaksalaissyntyinen insin\xc3\xb6\xc3\xb6ri Kurt M\xc3\xbcller ja h\xc3\xa4nen amerikkalainen vaimonsa Sara ovat olleet naimisissa 20 vuotta ja viett\xc3\xa4neet valtaosan siit\xc3\xa4 ajasta Euroopassa, jossa heid\xc3\xa4n kolme lastansa (Joshua, Babette ja Bodo) ovat kasvaneet. Mies on ollut tiiviisti mukana Espanjan ja Saksan antifasisistissa liikkeiss\xc3\xa4. Nyt perhe on Yhdysvalloissa vierailemassa Saran varakkaiden sukulaisten, Farrellyn perheen luona, jossa ovat my\xc3\xb6s Saran \xc3\xa4iti Fanny ja veli David. Sara kertoo perheen aikovan j\xc3\xa4\xc3\xa4d\xc3\xa4 asumaan kaikessa rauhassa Yhdysvaltoihin._NEWLINE_Farrellyn talossa on vieraana my\xc3\xb6s Teck de Brancovis, k\xc3\xb6yhtynyt romanialainen kreivi, joka on juonitellut saksalaisten kanssa asuessaan Washingtonissa. H\xc3\xa4n tutkii salaa M\xc3\xbcllerin pariskunnan makuuhuoneen ja l\xc3\xb6yt\xc3\xa4\xc3\xa4 lukitusta matkalaukusta aseen ja 23\xc2\xa0000 dollaria, joilla on tarkoitus rahoittaa natsien vastaista maanalaista toimintaa Saksassa._NEWLINE_M\xc3\xbcllerit kuulevat ett\xc3\xa4 Max Freidech, vastarintaliikkeen j\xc3\xa4sen, on pid\xc3\xa4tetty Saksassa. Koska Freidech aiemmin pelasti Kurt M\xc3\xbcllerin Gestapon kynsist\xc3\xa4, Kurt suunnitteleekin paluuta Saksaan t\xc3\xa4t\xc3\xa4 auttamaan._NEWLINE_Kreivi de Brancovis uhkaa paljastaa Kurtin suunnitelman natseille, ellei t\xc3\xa4m\xc3\xa4 maksa 10 tuhatta dollaria h\xc3\xa4nelle. Kurt tappaa kreivin. Fanny ja David suostuvat auttamaan h\xc3\xa4net ulos maasta._NEWLINE_Kurt on ollut poissa kuukausia mit\xc3\xa4\xc3\xa4n ilmoittamatta. H\xc3\xa4nen poikansa Joshua ilmoittaa l\xc3\xa4htev\xc3\xa4ns\xc3\xa4 etsim\xc3\xa4\xc3\xa4n is\xc3\xa4\xc3\xa4ns\xc3\xa4 heti kun t\xc3\xa4ytt\xc3\xa4isi pian 18 vuotta. Sara, pel\xc3\xa4ten ett\xc3\xa4 menett\xc3\xa4isi sek\xc3\xa4 miehens\xc3\xa4 ett\xc3\xa4 poikansa, vastustelee mutta ker\xc3\xa4\xc3\xa4 rohkeutensa kun pojan on tullut aika l\xc3\xa4hte\xc3\xa4._NEWLINE_Dashiell Hammett sovitti n\xc3\xa4ytelm\xc3\xa4n vuonna 1943 ensi-iltansa saaneeksi elokuvaksi Usko huomisp\xc3\xa4iv\xc3\xa4\xc3\xa4n, jossa Sara M\xc3\xbclleri\xc3\xa4 n\xc3\xa4yttelee Bette Davis ja Kurt M\xc3\xbclleri\xc3\xa4 Paul Lukas, joka teki roolin my\xc3\xb6s n\xc3\xa4ytt\xc3\xa4m\xc3\xb6ll\xc3\xa4 teoksen alkuper\xc3\xa4istuotannossa.'